laion/Wikipedia-Exotic huggingface dataset:
2021. aasta jäähoki maailmameistrivõistluste koosseisud

Siin on toodud 2021. aasta jäähoki maailmameistrivõistlustel osalenud koondiste koosseisud. Peatreener: Michail Zacharov Peatreener: Filip Pešán Peatreener: Heinz Ehlers Peatreener: Peter Russell Peatreener: Valeri Bragin Peatreener: Craig Ramsay Peatreener: Johan Garpenlöv Peatreener: Patrick Fischer Peatreener: Gerard Gallant Peatreener: Jukka Jalonen Peatreener: Toni Söderholm Peatreener: Greg Ireland Peatreener: Juri Mihhailis Peatreener: Bob Hartley Peatreener: Petter Thoresen Peatreener: Jack Capuano "Team Roster Belarus" (PDF). iihf.com. 21. mai 2021. "Team Roster Czech Republic" (PDF). iihf.com. 21. mai 2021. "Team Roster Denmark" (PDF). iihf.com. 21. mai 2021. "Team Roster Great Britain" (PDF). iihf.com. 21. mai 2021. "Team Roster Russia" (PDF). iihf.com. 21. mai 2021. "Team Roster Belarus" (PDF). iihf.com. 21. mai 2021. "Team Roster Sweden" (PDF). iihf.com. 21. mai 2021. "Team Roster Switzerland" (PDF). iihf.com. 21. mai 2021. "Team Roster Canada" (PDF). iihf.com. 21. mai 2021. "Team Roster Finland" (PDF). iihf.com. 21. mai 2021. "Team Roster Germany" (PDF). iihf.com. 21. mai 2021. "Team Roster Italy" (PDF). iihf.com. 21. mai 2021. "Team Roster Kazakhstan" (PDF). iihf.com. 21. mai 2021. "Team Roster Latvia" (PDF). iihf.com. 21. mai 2021. "Team Roster Norway" (PDF). iihf.com. 21. mai 2021. "Team Roster United States" (PDF). iihf.com. 21. mai 2021.
Akustiline impedants

Akustiline impedants ehk akustiline näivtakistus on heli levimise keskkonna kompleksne akustiline takistus, mis avaldub helirõhu kompleksse amplituudi ja keskkonna osakeste kiiruse jagatisena. Akustiline impedants iseloomustab mehaanilist takistust, mida keskkond avaldab võnkuvale pinnale (näiteks valjuhääldi membraanile). Analoogselt elektrilise impedantsiga saab akustilise impedantsi esitada kujul Z a = R a + i X a {\displaystyle Z_{a}=R_{a}+iX_{a}} , kus i {\displaystyle i} on imaginaarühik. Takistuse reaalosa R a {\displaystyle R_{a}} – aktiivne akustiline takistus – on tingitud energia hajumisest akustilises süsteemis endas ja heli kiirguskadudest. Imaginaarosa X a {\displaystyle X_{a}} – reaktiivne akustiline takistus – on tingitud akustilise süsteemi elastsusest või/ja selle massi inertsist. Akustilise impedantsi mõõtühik on njuuton·sekund kuupmeetri kohta (N·s/m3). Seda ühikut on nimetatud ka akustiliseks oomiks. Praktikas aitab akustiliste impedantside arvutus valida heli kiirgurite ja vastuvõtjate konstrueerimisel nende ehitust ja osade materjale nii, et helienergia kaod oleksid võimalikult väikesed.
Akustiline tagasisidestus

Akustiline tagasisidestus on audiosignaali võimendamise süsteemis tekkiv nähtus, kui süsteem hakkab tekkiva positiivse tagasiside tõttu genereerima iseloomulikku, sageli läbitungivalt kõrgetoonilist vilet. Positiivse tagasiside ahel tekib harilikult võimendi sisendisse ühendatud mikrofoni kaudu, kui sellesse jõuab heli sama helisüsteemi kõlari(te)st, s.t toimub akustoelektrilise süsteemi endaergutus. Võimendis hakkab helisignaal eksponentsiaalselt kasvama kuni piirini, mille määrab võimendi ülekoormuskaitse. Sellise parasiitvõnkumise sagedus on suuresti määratud ruumi resonantsiomadustega.Niisiis on tagasiside(stus) tegelikult ainult vaadeldava nähtuse põhjus, kuigi sellega tähistatakse nähtust ennast. Akustilise tagasisidestuse tekkimise võimalusi saab vähendada mikrofonide ja kõlarite paigutusega ja suunakarakteristikute valikuga, heli tekitajate (laulja, muusikainstrumendi) ja mikrofoni omavahelise paigutusega, ruumipiirete osalise akustilise summutamisega, resoneerimisohtlike sageduste võimenduse vähendamisega ekvalaiseri abil. On ka seadmeid, mis määravad automaatselt kindlaks sagedused, millel tagasisidestus võib kõige kergemini tekkida. Enamasti tekib positiivne tagasisidestus soovimatult, kuid seda kasutatakse ka soovitud heliefektide loomiseks muusikariistades, näiteks elektrikitarris.
Rudolf Meijel

Rudolf Meijel (11. aprill (vkj)/ 24. aprill 1914 Tartu – 26. detsember 2006 Tallinn) oli eesti veemootorisportlane ja sporditegelane. Lõpetas 1935. aastal Tartu tööstusmajanduse kooli. Hakkas 1928. aastal kehalise kasvatuse õpetaja Harald Lepiku õhutusel harrastama võrkpalli, hiljem on harrastanud ka jalgpalli ja poksi. Rajades Eesti veemotospordi organisatsiooni, harrastas ta seda spordiala ka ise. Võitis aastatel 1957–1958 Eesti NSV veemotospordi meistrivõistlustel võistlusklassis E-3 koos oma teise abikaasa Tamara Meijeliga kokku neli hõbemedalit. Oli 1953. aastal Eesti NSV Veemotospordisektsiooni asutajaid ja aastatel 1960–1982 Veemotospordiföderatsiooni presiidiumi esimees ning 1968–1972 Ujumisföderatsiooni presiidiumi esimees. 1940 NLKP liige, oli juunikommunist,1941.aasta suvel hävituspataljonide organiseerija Tartus. Teises maailmasõjas 8. Eesti Laskurkorpuses ja partisaniüksuses. 1945 EK(b)P Tartumaa komitees, 1948 EK(b)P Harjumaa Komitee I sekretär 1952 lõpetas EKP Keskkomitee Vabariikliku Parteikooli 1955–1959 Eesti NSV Ülemnõukogu IV koosseisu saadik 1956–1963 Eesti NSV Ülemnõukogu V koosseisu saadik 1968 Kalevi auliige Temad pojad on sporditegelased Rein ja Tõnu Meijel. Eesti spordi biograafiline leksikon "Rudolf Meijel". // Veemoto Eestis 1954 – 2003. Koostanud Vahur Joala. Varrak. Tallinn 2003. Lk 16 "Lahkus Rudolf Meijel". Eesti Päevaleht, 29. detsember 2006 Biograafia ESBL-is Rudolf Meijeli sporditulemused Haud Tallinna Hiiu kalmistul
Witte Huis

Witte Huis (hollandi keeles 'valge maja') on Rotterdamis asuv 42 meetri kõrgune ehitis. Seda peetakse esimeseks kõrghooneks (hoogbouw) Euroopas ehkki üheks esimeseks pilvelõhkujaks (wolkenkrabber) Euroopas peetakse Antwerpenis asuvat Boerentorenit. 1940. aastal oli see üks väheseid hooneid kesklinnas, mis pidas vastu Rotterdami pommitamisele. 1990. aastatel renoveeriti selle fassaadid ja katus võimalikult algsel kujul.  Witte Huis – pildid, videod ja helifailid Wikimedia Commonsis
Paul Gnadeberg

Paul Gnadeberg (4. märts 1935 – 5. september 1981) oli eesti veemootorisportlane. Ta võistles aastatel 1965–1972 Loksa ja 1973–1978 Harju rajooni eest. Tuli 1972. aastal vabapaatide 350 cm3 normaalmootoriga võistlusklassis (OBN) Eesti NSV meistriks ning sai aastatel 1966–1973 vabapaatidel (võistlusklass O) veel kokku neli hõbemedalit. NSV Liidu meistersportlane "Paul Gnadeberg". // Veemoto Eestis 1954 – 2003. Koostanud Vahur Joala. Varrak. Tallinn 2003. Lk 28 Paul Gnadebergi sporditulemused Haud Loksa kalmistul
Juuni 2021

Juuni 2021, kroonika. 2021. aasta juuni algab teisipäeval ja lõppeb 30 ööpäeva pärast kolmapäeval. Kuupäevad:   1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 Mathias Cormann astus ametisse Majanduskoostöö ja Arengu Organisatsiooni peasekretärina José Ángel Gurría ametiaja lõppedes. Suurbritannias Cornwallis St Ivesis toimus G7 tippkohtumine.
Gasser M1870

Gasser M1870 on Austria-Ungari revolver, mis kasutab padrunit 11.3×36 mm R. See võeti Austria-Ungari ratsaväes kasutusele aastal 1870. Revolver oli tootmises 1919. aastani ning seda kasutati piiratud määral ka esimeses maailmasõjas. Nime on M1870 saanud enda konstruktori Leopold Gasseri järgi. "Gasser Revolvers Austro-Hungarian Army Weapons". Hungariae.com. Vaadatud 19. detsember 2014.
2 mm Kolibri

2 mm Kolibri (ka 2.7 mm Kolibri Car Pistol või 2.7×9mm Kolibri) oli maailma väikseim kaubanduslikus tootmises olev kesktulepadrun. Selle patenteeris aastal 1910 ning tõi müüki aastal 1914 Austria kellassepp Franz Pfannl, kes sai rahastust Georg Grabnerilt. Padrun oli mõeldud Kolibri poolautomaatsetele ja ühelasulistele püstolitele, mida turustati enesekaitserelvadena. Relva nimi tuleneb koolibri, kes on maailma väiksemaid linde, saksakeelsest nimest. Käsipüssipadrunite loend 2-mm kaliiber Käsi- ja vintpüssipadrunite tabel Barnes, Frank C. Cartridges of the World. DBI Books, 1976, lk 146 Originaalne Austria patent nr 45314 (saksa keeles)
Webley-Fosbery Automatic Revolver

Webley-Fosbery Self-Cocking Automatic Revolver (inglise keelest 'Webley-Fosbery isevinnastav automaatrevolver') on tagasilöögi jõul ümberlaadiv Suurbritannia automaatrevolver, mille konstrueeris kolonelleitnant George Fosbery. Revolvrit tootis aastatel 1901–1924 relvatootja Webley & Scott. Revolvri iseloomulikuks tunnusjooneks on salve peal olevad siksakid. Webley-Fosbery patent (1897) Webley-Fosbery .455 revolver Webley-Fosbery .455 variant .455in SAA Ball .455in SAA Ball moon Mauser M78, siksakkidega salv Dowell, William Chipcase, The Webley Story, (Commonwealth Heritage Foundation, Kirkland, Washington: 1987) Video of a Webley–Fosbery, showing self-cocking action Behold the Webley-Fosbery Webley Fosbery Automatic Revolver Caliber .455(UK) Webley Fosbery Automatic Revolver Model 1900
Boerentoren

Boerentoren (ametlikult KBC-toren) on Antwerpenis asuv 112,5 meetri kõrgune hoone. See valmis aastatel 1929–1932, olles Edificio Telefónica järel kõrguselt teine pilvelõhkuja Euroopas.  Boerentoren – pildid, videod ja helifailid Wikimedia Commonsis
Mauser 1914

Mauser 1914 on Saksa poolautomaatpüstol, mida tootis Mauser. See valmistati .25 ACP moona kasutava püstoli Mauser 1910 eeskujul, 1914. aasta variant kasutab moona .32 ACP. Aastal 1934 hakati tootma uuenduslikumat püstolit Mauser 1934. Mauser 1914 ja Mauser 1934 olid Saksamaa relvajõududes ja politseis kasutusel mõlemas maailmasõjas. Small Arms of WWI Primer 010: Saksa Mauser 1914 püstol
Avo Jans

Avo Jans (4. mai 1939 Tartu – 13. aprill 2006 Tallinn) oli eesti korvpallur. Ta lõpetas 1961. aastal TÜ Kehakultuuriteaduskonna. Avo Jansi pikkus oli 191 cm. Tema treenerid olid Atko Viru, August Sokk, Ernst Ehaveer, Ilmar Kullam, Heino Krevald. Ta tuli kahel korral Nõukogude Liidu noortemeistriks (1956 ja 1957), Eesti meistriks on tulnud eri klubide koosseisus viiel korral, lisaks võitnud seitsmel korral hõbe– ja pronksmedaleid. NSV Liidu rahvaste spartakiaadil 1967. aastal sai Eesti meeskonnaga hõbemedali, NSV Liidu meistrivõistlustel osales Tartu Kalevi koosseisus, saavutades mitu 5. ja 6. kohta. Kuulus 1957–1968 Eesti koondisse, meistersportlane 1958, aumeistersportlane 1963. Töötas hiljem Tallinna Autoremondi Katsetehases ja tehases Estoplast. ESBL Ilmar Kullam ja Avo Jans Eesti Spordi- ja Olümpiamuuseum Avo Jans – Basket.ee
Howdah' püstol

Howdah '​ püstol oli suurekaliibriline, tihti kahe- või neljaraudne käsipüss, mida kasutati Briti impeeriumi ajal 19. sajandi algusest 20. sajandi esimese pooleni Aafrikas ja Indias. See oli mõeldud enesekaitseks lõvide, tiigrite ja muude ohtlike metsloomade eest. Mitmeraudsed tagantlaetavad howdah '​ püstolid olid hiljem paljudest kaasaegsetest revolvritest eelistatumad, kuna nende laske- ja laadimiskiirus oli parem. Ithaca Auto & Burglar Lancasteri püstol TP-82 Maze, Robert J. (2002). Howdah to High Power. Excalibur Publications. Lk 22. Maze, Robert J. (2002). Howdah to High Power. Tucson, Arizona: Excalibur Publications. ISBN 1-880677-17-2.
Edificio Telefónica

Edificio Telefónica on büroopindadega kõrghoone Hispaania pealinnas Madridis. Pärast kolme aastat kestnud tarindustöid, 1929. aastal valminud ehitis on 89 meetrit kõrge ja sellel on 14 korrust. Hoone projekteeris arhitekt Ignacio de Cárdenas. See asub Gran Vía ääres.  Edificio Telefónica – pildid, videod ja helifailid Wikimedia Commonsis
Ara Ajvazjan

Ara Ajvazjan (armeenia keeles Արա Հենրիի Այվազյան; sündinud 20. märtsil 1966 Jerevanis) on Armeenia poliitik ja diplomaat. Ta on 18. novembrist 2020 Armeenia välisminister. Ta sündis aastal 1966 Jerevanis. Ta astus aastal 1986 Jerevani Riikliku Ülikooli orientalistika teaduskonna araabia osakonda. Aastatel 1987–1989 teenis ta Nõukogude armee ridades. Pärast seda jätkas ta õpinguid ülikoolis, mille lõpetas 1993. aastal. Aastal 1994 lõpetas ta Beirutis olevas Haigaziani Ülikoolis politoloogia teaduskonna. Diplomaadikarjääri alustas ta 1994. aastal, kui temast sai Armeenia Vabariigi välisministeeriumi Euroopa teise osakonna atašee kolmas sekretär. 1996. aastal sai temast Argentinas Armeenia saatkonna teine ​​sekretär. 1997. aastal oli ta Armeenia välisministeeriumi Ameerika osakonna Kesk- ja Lõuna-Ameerika osakonna juhataja ametikohal. Järgmisel aastal töötas ta Armeenia välisministeeriumi sekretariaadi juhatajana. Aastatel 1996–2006 oli ta Armeenia suursaadik Argentinas ja Tšiilis ning 2000–2006 suursaadik Uruguays. Aastatel 2006–2011 oli ta Armeenia suursaadik Taanis, 2006–2012 - suursaadik Norras, 2006–2013 - suursaadik Rootsis ja 2006–2014 - suursaadik Soomes. 2011. aasta oktoobris määrati ta Armeenia suursaadikuks Leedus. Aastatel 2012–2016 oli ta samaaegselt suursaadik Lätis ja Eestis. 18. novembril 2020 nimetas Armeenia president Armen Sargsjan Ajvazjani Armeenia välisministriks Ta on abielus ja tal on poeg.
Laura Kiviselg

Laura Kiviselg (sündinud 24. mai 1999) on Eesti noorsootöötaja ja poliitik. Ta lõpetas 2018. aastal Pärnu Koidula Gümnaasiumi, samal aastal asus õppima Tartu Ülikooli infoühiskond ja sotsiaalne heaolu erialale, mille lõpetas 2021. aastal (BA), tema bakalaureusetöö teemaks oli "Pärnu linna gümnaasiumilõpetajate hinnangud Pärnu linnale kui elukeskkonnale ja tuleviku väljavaated." Aastatel 2019–2021 töötas Kiviselg Tartu Noorsootöö Keskuses noorsootöö spetsialistina ning 2021–2022 oli ta Pärnu Noorte Vabaajakeskuses mobiilne noorsootöötaja. Alates 2021. aastast töötab ta Haridus- ja Noorteametis rahvusvahelise noorteinfo võrgustiku Eurodesk koordinaatorina. Alates 2024. aastast kuulub ta lisaks Eurodesk Executive Commiteesse. Kiviselg on aastast 2012 Pärnu linna Noortekogu liige. 2017. aastal kandideeris ta Reformierakonna nimekirjas Pärnu linnavolikokku ning osutus valituks, olles Eesti noorim kohaliku omavalitsuse volikogu liige. 2021. aastal kandideeris Pärnu linnavolikokku, kogus 265 häält ning osutus valituks. Samuti juhib ta Pärnu linnavolikogu noortekogu komisjoni. 2023. aastal kandideeris ta Reformierakonna nimekirjas Riigikokku ja kogus 1109 häält, mis annab võimaluse pääseda parlamenti asendusliikmena. Pärnu linna aasta aktiivne noor 2017 Zonta International (District 20) Young Women in Public Affairs stipendium 2018 Pärnu linna Noortekogu auliige (2020) Pärnu linna aasta noorsootöötaja 2022 Kiviselg, Laura (2021), Pärnu linna gümnaasiumilõpetajate hinnangud Pärnu linnale kui elukeskkonnale ja tuleviku väljavaated, vaadatud 9. oktoobril 2024 "Eurodesk Autumn Network Meeting: Stars, Elections and…Artificial Intelligence". Eurodesk.eu. 4. oktoober 2024. Vaadatud 9. oktoober 2024. "Kihnu Virve lapselapselapsest saab Pärnu noorim volinik". Pärnu Postimees. 16. oktoober 2017. Vaadatud 9. oktoobril 2024. Kihnu naised ruulivad: 23aastane Pärnu linnavolinik võib pääseda riigikokku, Pärnu Postimees, 6. märts 2023 "Tublid noored jõuavad igale poole". Pärnu Postimees. 25. mai 2017. Vaadatud 9. oktoobril 2024. "Koidula kooli vilistlane valiti Zonta klubi stipendiaadiks". Pärnu Postimees. 5. juuli 2018. Vaadatud 9. oktoobril 2024. Geidi Raud. Noorsootöötaja Laura Kiviselg: kõige valusam on see, kui nõustatav tagasi auku kukub, Postimees, 23. november 2020
Pavel Karnauhhov

Pavel Andrejevitš Karnauhhov (vene keeles Па́вел Андре́евич Карнау́хов; sündinud 15. märtsil 1997 Minskis) on Valgevenes sündinud Venemaa jäähokimängija, kes mängib KHL-i klubis Moskva CSKA ründajana vasakäärel. Aastatel 2014–2016 mängis ta Western Hockey League'i klubis Calgary Hitmen. 2015. aastal valis Calgary Flames ta NHL-i draft '​is 136. valikuna. Alates hooajast 2016–17 on Karnauhhov mänginud Moskva CSKA-s. 2019. aastal võitis ta CSKA-ga Gagarini karika. 2017. aastal võitis Karnauhhov Venemaa kuni 20-aastaste koondisega juunioride maailmameistrivõistlustel pronksmedali. Venemaa jäähokikoondise koosseisus osales ta 2021. aasta maailmameistrivõistlustel. Pavel Karnauhhov KHL.ru lehel Pavel Karnauhhov hockeydb.com lehel
Colt Model 1903 Pocket Hammerless

Mitte segi ajada Colt Model 1903 Pocket Hammeriga ega M1903 Springfieldiga. Colt Model 1903 Pocket Hammerless on kaliibriga .32 ACP iselaadiv Ameerika Ühendriikide poolautomaatpüstol, mille konstrueeris John Browning ning mida tootis Hartfordis Connecticutis ettevõte Colt's Manufacturing Company. Viis aastat hiljem toodi turule Colt Model 1908 Pocket Hammerless, mille kaliiber on .380 ACP. Hoolimata sõnast "hammerless" (inglise keelest 'haamrita'), on püstolil haamer olemas. See on peidetud kelgu alla, mis tähendab, et püstolit on lihtne taskusse panna ning taskust välja võtta. USA relvajõudude individuaalrelvade loend Ruby püstol "Colt 1903 .32 ACP Pocket Hammerless Pistol". Coltautos.com. Vaadatud 1. juuni 2012. "1903 Colt Model M". Unblinkingeye.com. Vaadatud 1. juuni 2012. Colt pistol hammerless model 1903 (infographic tech. drawing) "Colt Licensed 1903 "Hammerless" General Officer's Pocket Pistol". U.S. Armament Corp. Originaali arhiivikoopia seisuga 16. september 2018. Vaadatud 1. august 2016.
Marek Ďaloga

Marek Ďaloga (sündinud 10. märtsil 1989 Zvolenis) on Slovakkia jäähokimängija, kes mängib kaitsjana Tšehhi kõrgliiga klubis Brno Kometa. Zvoleni HKM-i meeskonnas debüteeris ta Slovakkia kõrgliigas hooajal 2006–07. Klubikarjääri jooksul on ta mänginud veel Slovakkia kõrgliiga klubis HK Spišská Nová Ves, Tšehhi kõrgliiga klubides HC Pardubice ja Praha Sparta, KHL-i klubides Kaasani Ak Bars, Bratislava Slovan, Kunluni Red Star ja Riia Dinamo ning Rootsi kõrgliiga klubis Mora IK. Brno Kometaga liitus ta 2021. aasta mais. Slovakkia jäähokikoondise koosseisus osales Ďaloga maailmameistrivõistlustel esmakordselt 2013. aastal. Lisaks kuulus ta Slovakkia koondisse 2018. aasta taliolümpiamängudel.  Marek Ďaloga – pildid, videod ja helifailid Wikimedia Commonsis Marek Ďaloga hockeydb.com lehel
Martin Gernát

Martin Gernát (sündinud 11. aprillil 1993 Košices) on Slovakkia jäähokimängija, kes mängib kaitsjana Šveitsi kõrgliiga klubis Lausanne. Ta alustas jäähoki mängimist Slovakkia klubis HC Košice. 2011. aastal valis Edmonton Oilers ta NHL-i draft '​is 122. valikuna. Aastatel 2011–2013 mängis ta Western Hockey League'i klubis Edmonton Oil Kings. 2013. aasta aprillis sõlmis ta Oilersiga kolmeaastase lepingu. Järgmisel kolmel hooajal mängis ta American Hockey League'i klubides Oklahoma City Barons, Bakersfield Condors ja San Diego Gulls, kuid NHL-is debüüti teha tal ei õnnestunud. Hooajal 2016–17 mängis ta Tšehhi kõrgliiga klubis Praha Sparta. Hooajal 2017–18 mängis ta Košices ja Šveitsi kõrgliiga klubis Lausanne HC. Aastatel 2018–2021 mängis Gernát Třineci Ocelářis. Aastatel 2019 ja 2021 tuli ta klubiga Tšehhi meistriks. Hooajal 2020–21 oli ta Tšehhi kõrgliigas resultatiivseim kaitsemängija (13+28). 2021. aasta juulis sõlmis ta kolmeaastase lepingu Lausanne'iga. Slovakkia jäähokikoondise koosseisus on Gernát osalenud 2017. ja 2021. aasta maailmameistrivõistlustel. Martin Gernát hockeydb.com lehel
Teesalu

Teesalu on eesti perekonnanimi. 2021. aasta 1. jaanuari seisuga oli Eestis perekonnanimi Teesalu 365 inimesel: 167 mehel ja 198 naisel. Perekonnanimede levikult on Teesalu meeste puhul 398. kohal ja naiste puhul 352. kohal. Nimi on levinuim Saare maakonnas, kus neid on 10 000 elaniku kohta 5,66. Ingrid Teesalu Lembit Teesalu Paul Teesalu Rein Teesalu Silvi Teesalu Tõnu Teesalu ... https://www.stat.ee/nimed/pere/Teesalu (vaadatud 24.05.2021)
Craig Ramsay

Craig Edward Ramsay (sündinud 17. märtsil 1951 Torontos) on Kanada jäähokitreener ja endine mängija (vasak ääreründaja). 1971. aastal valis Buffalo Sabres ta NHL-i draft '​is 19. valikuna. Sabresis mängis ta kogu oma NHL-i karjääri jooksul (1971–1985). 1976. aastal valiti ta NHL-i tähtede mängule. 1985. aastal pälvis ta Frank J. Selke Trophy. Pärast mängijakarjääri lõppu alustas ta treenerikarjääri. Hooajal 1986–87 oli ta Sabresi ajutine peatreener. Aastatel 2000–2001 oli ta Philadelphia Flyersi ja 2010–2011 Atalanta Trashersi peatreener. Lisaks on ta olnud mitme NHL-i klubi abitreener. Alates 2017. aastast on Ramsay Slovakkia jäähokikoondise peatreener. https://www.eliteprospects.com/player/54931/craig-ramsay (vaadatud 24.5.2021) Craig Ramsay NHL.com lehel
Békásmegyer

Békásmegyer (saksa keeles Krottendorf) on Budapesti III. ringkonna põhjapoolseim naabruskond. See koosneb kahest erinevast piirkonnast: paneelmajadest ja vanemate majadega Ófalu '​st ('vanakülast'). Seda ühendab Budaga pendelrongiliin Szentendrei HÉV. See oli iseseisev küla kuni 1. jaanuarini 1950, mil see liideti Budapestiga. Täna elab Békásmegyeri mikrorajooni 13 394 korteris umbes 41 000 inimest ja endises külas umbes 2000 inimest.  Békásmegyer – pildid, videod ja helifailid Wikimedia Commonsis
Miai

Miai (見合い) või omiai (お見合い) on Jaapani tava, mille kohaselt tutvustatakse mees ja naine teineteisele abielu eesmärgil. Pooled tuuakse omavahel kokku vahendaja abiga, kellele on ajalooliselt selleks huvi üles näidanud isiku perekond ja peretuttavad, tänapäeval võib see olla ka inimene ise. Ajalooliselt on omiai tähendanud, et pooled on kokku toodud just nimelt abielueesmärgil kas perekonna, peretuttavate või mõne teise vahendaja initsiatiivil ja/või abiga. Potentsiaalne kaasa kohtus kõigepealt koos perekonnaga vahendajaga ja hindas pakutud valikut. Vahendajal oli kaasas potentsiaalsest kaasast nii pilt kui ka lühike isikukirjeldus, mida nimetati nakōdoks. Isikukirjelduse põhjal valiti välja sobivad kandidaadid arvestades esmatähtsuselt potentsiaalsete kaasade haridustaset, perekonna elatusalasid. Kriteeriumid tulevasele kaasale võisid olla ka palju rangemad ning arvesse võeti nii potentsiaalse kaasa enda kui tema perekonnale kehtivad atribuute. Neid atribuute nimetatakse iegaraks. Iegara fookus oli rohkem suunatud perekonnale ja sugulusliinile kui konkreetsele isikule endale. Arvestatavad atribuudid võisid olla haridustase, sissetulek, sotsiaalne staatus, füüsiline atraktiivsus, sugulusliin, maine, etikett jpm. Arvesse võeti ka negatiivseid atribuute nagu lahutused või vaimsed haigused. Üldiselt pidi selline koondpilt andma adekvaatse ülevaate potentsiaalsest kaasast ja sellest, kas potentsiaalsed partnerid omvahel sobivad. Kaks täiesti erinevat iegarat usuti olevat halb kombinatsioon. Alates Teise maailmasõja lõpust on Jaapanis laiemalt levikule pääsenud läänelikud traditsioonid ja ideed romantilisest armastusest sedasamuti, mistõttu on omiai kaudu testatavate abielude osakaal aina vähenemas..Kui Teise maailmasõja ajal moodustasid 70% kõigist abieludest omiai'd, siis sajandi lõpuks moodustasid kokkuleppelised abielud juba vaid 30% sõlmitud liitudest. Ülejäänud olid armastusest sõlmitud abielud. Omiai tulevase kaasa kohtamise viisina on kasutusel tänapäevani, kuid on nüüd rohkem tutvuste kaudu pimekohtingule minek. Samuti annab see mõlemale poolele suurema vabaduse hinnata, kas potentsiaalne partner on neile sobiv või mitte. Miai ei hõlma ka enam potentsiaalsete partnerite perekondi, vaid jääb huviliste ja vahendaja vahele. Hendry, Joy (1981). Marriage in Changing Japan. London: Croom Helm. Edwards, Walter Drew (1989). Modern Japan Through its Weddings: Gender, Person, and Society in Ritual Portrayal. Stanford, California: Stanford University Press. Applbaum, Kalman D. Marriage with the Proper Stranger: Arranged Marriage in Metropolitan Japan. Ethnology 34(1), 37-38. Kumagai, Fumie (1995). Families in Japan: Beliefs and Realities. – Journal of Comparative Family Studies, Families in Asia: Beliefs and Realities, 26 (1), 135–163.
Szentendrei HÉV

Szentendrei HÉV (aruandlusmärgina H5) on üks Budapesti äärelinna pendelrongi viiest liinist. See avati 1888. aastal ja ühendab Budapesti (täpsemalt Batthyány väljakut) Szentendrega.  Szentendrei HÉV – pildid, videod ja helifailid Wikimedia Commonsis Ráckevei HÉV
Batthyány väljak

Batthyány väljak (ungari keeles Batthyány tér) asub Doonau kaldapealsel Budapesti I. ringkonnas. See on oluline ühistranspordi sõlmpunkt, kust saab näiteks alguse Szentendrei HÉV (H5)‎. Väljak on nime saanud peaminister Lajos Batthyány järgi, sealt võib leida ka tema mälestusmärgi.  Batthyány väljak – pildid, videod ja helifailid Wikimedia Commonsis
Louis Saha

Louis Laurent Saha (sündinud 8. augustil 1978 Pariisis) on Prantsusmaa endine jalgpallur. Prantsusmaa jalgpallikoondise eest on mängis ta 20 korral ja lõi neli väravat.
Rahvuslik Ülikool Ostrogi Akadeemia

Rahvuslik Ülikool Ostrogi Akadeemia (ukraina keeles Національний університет «Острозька академія») on ülikool Ukrainas. Національний університет «Острозька академія»